ממשלת יפן

ממשלת יפן (ביפנית: 内閣) היא הרשות המבצעת ביפן. בראשה עומד ראש הממשלה, שממונה על ידי הדיאט, וחברים בה עד 14 שרים נוספים, אשר אותם ממנה ראש הממשלה, והוא יכול גם לפטרם. הממשלה נותנת דין וחשבון באופן קולקטיבי לדיאט, ועליה להגיש התפטרותה בהתקבל הצעת אי אמון בבית הנבחרים (הבית התחתון). ממשלת יפן במתכונתה הנוכחית פועלת מיסודה של חוקת יפן, אשר נכנסה לתוקפה בשנת 1947, אם כי מועצת שרים אף התקיימה ביפן תחת חוקת מייג'י בין השנים 1889–1946, אלא שאז היא הייתה כפופה לקיסר.

מינוי
לפי החוקה, ראש ממשלת יפן הוא חבר הדיאט, וממונה בהחלטה של הדיאט. לאחר מינוי ראש הממשלה הוא ממנה את שריו, כאשר לפחות מחציתם חייבים להיות חברי אחד מבתי הדיאט. כל חברי הממשלה חייבים להיות אזרחים (במובן לא אנשי צבא). חוק הממשלה משנת 2001 קובע כי מספר שרי הממשלה, לא כולל ראש הממשלה, לא יעלה על 14, אולם אם יש בכך צורך, ניתן להעלות את מספר השרים ל-17.

על הממשלה להתפטר בהתקיים אחד מן התנאים הבאים:
 קבלת הצבעת אי אמון, או דחיית הצבעת אמון, על ידי בית הנבחרים, אלא אם אותו בית מתפזר בתוך 10 ימים;
 התכנסות ראשונה של הדיאט לאחר בחירות כלליות לבית הנבחרים;
 התפנות משרת ראש הממשלה או הכרזת כוונתו של ראש הממשלה להתפטר.

סמכויות
לפי החוקה, לממשלת יפן הסמכות הביצועית הבלעדית במדינה, ואף פעולות שהקיסר מבצע מתוקף תפקידו דורשות למעשה את עצת הממשלה ואישורה. עיקר סמכויות הממשלה ניתנות לראש הממשלה, אשר מאצילן לשרים ומפקח על ביצוען.

עם הסמכויות הביצועיות של הקיסר, שכאמור נדרשות את אישור הממשלה נמנות:
 כינוס הדיאט
 פיזור בית הנבחרים
 הכרזה על בחירות כלליות לדיאט
 הענקת אותות
 מינוי נשיא בית המשפט העליון

סמכויות אחרות הניתנות לממשלה במפורש:
 ביצוע הוראות החוק
 ניהול יחסי חוץ
 חתימה על אמנות, בכפוף לאישור הדיאט
 ניהול השירות הציבורי
 ניסוח התקציב, אשר מאושר על ידי הדיאט
 פרסום צווים ותקנות
 הענקת חנינה כללית או פרטית, קציבת עונש והשבת זכויות
 חתימה על חוקים, שמתבצעת על ידי ראש הממשלה והשר הממונה
 מינוי שופטים לבית המשפט העליון, וכן סגני שרים.

 משרדי ממשלה 
+סמלשם המשרדתמונהלא ממוסגר|97x97 פיקסליםמשרד ראש ממשלת יפןלא ממוסגר|120x120 פיקסליםלא ממוסגר|97x97 פיקסליםמשרד הפנים והתקשורתלא ממוסגר|161x161 פיקסליםלא ממוסגר|97x97 פיקסליםמשרד המשפטיםלא ממוסגר|120x120 פיקסליםלא ממוסגר|112x112 פיקסליםמשרד ההגנהלא ממוסגר|120x120 פיקסליםלא ממוסגר|98x98 פיקסליםמשרד החוץלא ממוסגר|120x120 פיקסליםלא ממוסגר|97x97 פיקסליםמשרד האוצרלא ממוסגר|120x120 פיקסליםלא ממוסגר|97x97 פיקסליםמשרד הבריאות, העבודה והרווחהלא ממוסגר|160x160 פיקסליםלא ממוסגר|97x97 פיקסליםמשרד החינוך, התרבות, הספורט, המדע והטכנולוגיהלא ממוסגר|213x213 פיקסליםלא ממוסגר|97x97 פיקסליםמשרד החקלאות, היערנות והדיגלא ממוסגר|120x120 פיקסליםלא ממוסגר|97x97 פיקסליםמשרד הכלכלה, המסחר והתעשייהלא ממוסגר|160x160 פיקסליםלא ממוסגר|97x97 פיקסליםמשרד הקרקעות, התשתיות, התחבורה והתיירותלא ממוסגר|120x120 פיקסליםלא ממוסגר|97x97 פיקסליםהמשרד לאיכות הסביבהלא ממוסגר|160x160 פיקסליםלא ממוסגר|97x97 פיקסליםהוועדה הלאומית לביטחון הציבורלא ממוסגר|161x161 פיקסלים

קישורים חיצוניים


 אתר הממשלה
 הרכב הממשלה

*
קטגוריה:יפן: פוליטיקה